Gauteng-polisiestasies kry 14 nuwe baseNuwe stasiebevelvoerders gaan by 14 “problematiese” polisiestasies in Gauteng aangestel word. Lt.genl. Mzwandile Petros, die Gautengse polisiekommissaris, het Donderdag die name van die bevelvoerders bekendgemaak, het The Star Vrydag berig. Agt van die bevelvoerders is na kolonels bevorder en ses na brigadiers. Hulle is aangestel by die polisiestasies in Moroka, Germiston, Roodepoort, Kempton Park, Brakpan, Sebokeng, Soshanguve, Pretoria-Wes, Brackendowns, Ennerdale, Primrose, Sandringham, Wierdabrug en Norwood. Petros het die bevelvoerders aangemoedig om ŉ verskil te maak by dié “problematiese” stasies. Die stasies is al vir ŉ geruime tyd deur tydelike bevelvoerders bestuur ná ŉ reeks aftredes en skommelings. – Sapa